"7. jaanuar ehk õigeusu kalendri esimene jõulupüha peaks olema vaba päev ja riiklik püha, sest õigeusklikud soovivad samuti veeta oma pühi tõeliste pühade vääriliselt," ütles Aas. "Õigeusklikud on Eestis suurim religioosne rühm, samuti suurim usklike rühm Tallinnas ning me peaksime austama nende soovi olla sel päeval koos oma peredega."

Aas märkis, et õigeusk on kõrvuti luterlusega osa Eesti traditsioonidest, sest Tallinna linnapea Jaan Poska ja iseseisvusmanifesti autor Konstantin Päts olid mõlemad õigeusklikud.

Aas möönis, et iga vaba päev mõjutab majanduskasvu, kuid tõi välja, et pühadega kaasneb tavaliselt ka tarbimise suurendamine, mis avaldab majandusele omakorda positiivset mõju.